Bernadine stel iemand aan om na haar driejarige seuntjie te kyk. Miké se CV beïndruk haar die meeste so sy kry die pos. Maar dan blyk "Miké" eintlik Michael te wees – 'n onbeskryflik aantreklike en manlike ingenieur!
Die dokter se rare fobie – Trudy Reinhardt
Vlindervlerke − Anna Penzhorn
Madagaskar is Ilana se volgende bestemming, waar sy foto's van modelle gaan neem. Al wat sy nog moet afhandel, is 'n ontmoeting met die vlieënier van 'n privaat vliegtuig wat haar en een van die modelle soontoe sal neem. Dit is in hierdie stadium wat sy 'n onaangename verrassing in haar en haar verloofde se woonstel kry en die verlowing summier beëindig voor sy die vliegtuig haal.
Maar die noodlot werk nie saam nie en Madagaskar is nie waar die ligte vliegtuig met Ilana, 'n model en die vlieënier neerstryk nie. Dit het verreikende gevolge …
Terug in Suid-Afrika het Ilana meer as net haar verbreekte verlowing om te hanteer. Ou beloftes, haar voog se verswakte gesondheid en 'n sameloop van omstandighede bring haar onder die besef dat sy nie anders kan as om die verlowing te heroorweeg nie. Dié verwikkeling pas glad nie in by die gevoel wat sy en die vlieënier vir mekaar begin ontwikkel het nie maar dit lyk nie asof sy 'n keuse het nie.
En so kom haar troudag al hoe nader terwyl haar hart huil oor 'n man wat haar hele lewe verander het. Ilana gaan blykbaar die onwillige verloofde bly wat byna van buite toekyk hoe haar toekomsdrome ineenstort.
Heiliger − Dibi Breytenbach
In die paar dae voor Kersfees neem Hendrik en Amalia se lewe 'n onverwagse wending, iets waarvoor hulle nooit voorsiening gemaak het nie. Maar wat vir hulle 'n nuwe era in hulle verhouding sou kon wees, word verdonker deur 'n verskriklike voorval waarvoor Hendrik in hegtenis geneem word.
Nóg Amalia, 'n staatsaanklaer op Witteberg, nóg Hendrik se knap prokureur kan verhoed dat hy opgesluit word – deels vir sy eie veiligheid, deels omdat 'n lafhartige speurder sy mag misbruik. Wat voorbereiding vir 'n heugelike gebeurtenis en Kersfees moes word, word dae waarin Hendrik intiem met die binnekant van 'n sel en dié se bewoners kennis maak.
Daar word van moord gepraat op die taxibaas se seun wat deur 'n dwaalkoeël getref word en dis die taxibaas se woord teen Hendrik s'n. Boonop leef die grensoorlog steeds in Hendrik se gedagtes; die nagmerrie toe hy 'n makker wat deur die Kubane gevange geneem is, gaan red het. Dekades later buk 'n Kubaanse dokter oor hom in 'n hospitaal. En as Hendrik gemeen het dat Amalia veilig is, het hy 'n fout gemaak …
Alle boeke nou beskikbaar by LAPA Uitgewers: https://www.lapa.co.za/
Posted in: Boek en koek, Boekbespreking, Boeke, Inspirasie, Lapa Uitgewers, Lekkerleesboeke, Lesers, liefde, Liefdesverhaalskrywer, liefdesverhale, romanses, romantiese fiksie, Romanza, spanningsverhale, Stories, SuperRomanza | Tagged: LAPA romanzas, Lapa Uitgewers, Lekkerleesboeke, spanningsverhale